SCC ร่วง 2.30% นิวโลว์รอบกว่า 1 ปี โบรกฯ คาดกำไร Q2 ทรงตัว แนะถือรอรับปันผล
SCC ร่วง 2.30% นิวโลว์รอบกว่า 1 ปี โบรกฯ คาดกำไร Q2 ทรงตัว แนะถือรอรับปันผล ล่าสุด ณ เวลา 11.49 น. อยู่ที่ 424 บาท ลบ 10 บาท หรือ 2.30% สูงสุดที่ 432 บาท ต่ำสุดที่ 422 บาท ด้วยมูลค่าซื้อขาย 1.23 พันล้านบาท
18 มิ.ย. 2561

ผู้สื่อข่าวรายงานว่า ราคาหุ้น บริษัท ปูนซิเมนต์ไทย จำกัด(มหาชน) หรือ SCC ล่าสุด ณ เวลา 11.49 น. อยู่ที่ 424 บาท ลบ 10 บาท หรือ 2.30% สูงสุดที่ 432 บาท ต่ำสุดที่ 422 บาท ด้วยมูลค่าซื้อขาย 1.23 พันล้านบาท

ทั้งนี้ ราคาหุ้น SCC ปรับตัวลงต่ำสุดในรอบกว่า 1 ปี นับตั้งแต่ราคาหุ้นอยู่ที่ระดับ 422 บาท เมื่อวันที่ 17 ก.พ.2560
ด้าน บล.เมย์แบงก์ กิมเอ็ง (ประเทศไทย)ระบุในบทวิเคราะห์จากข่าว SCC ทุ่มเงินลงทุน 15,500 ล้านบาท ขยายกำลังผลิต “มาบตาพุดโอเลฟินส์” อีก 3.5 แสนตัน/ปี หนุนกำลังผลิตโอเลฟินส์รวมเพิ่มเป็น 2.05 ล้านตัน/ปี คาดแล้วเสร็จไตรมาส 2/2564
ทั้งนี้ บล.เมย์แบงก์ กิมเอ็ง (ประเทศไทย) มีความเห็นว่า เงินลงทุน 15,500 ล้านบาท เพื่ออัพเกรด มาบตาพุดโอเลฟินส์ ทำให้กำลังการผลิต เพิ่ม 3.5 แสนตัน/ปี เป็น 2.05 ล้านตัน/ปี  และ มีความยืดหยุ่นในการใช้วัตถุดิบ กำหนดแล้วเสร็จไตรมาส 2 ปี 2564 หรือ ใช้เวลา 3 ปี ซึ่งจะใช้เงินลงทุนต่อปีประมาณ 5 พันล้านบาท
โดย SCC มีแผนลงทุนปีละ 5-6 หมื่นล้านบาท มี EBITDA 8 หมื่นล้านบาท จึงไม่เป็นภาระ และ คาดจะยังจ่ายปันผลปีละ 19 บาท แต่ผลประกอบการในปีนี้จะปรับลดลง คงแนะนำ ถือ รับปันผล เป้าหมาย 500 บาท เทคนิคลุ้นการรีบาวน์สั้น แนวรับ 430 ต้าน 444 บาท